Elisabeth Pihela

Elisabeth Pihela (sündinud 15. märtsil 2004) on eesti kõrgushüppaja.  

 Haridus 
Ta on lõpetanud 2023. aastal Tallinna 21. Kooli. 2023. aastast õpib ta Tartu Ülikoolis majandust.Carine Jessica Kostla. Olümpiadebüüti tegev kõrgushüppaja Elisabeth Pihela: poolteist aastat tagasi tegin spordiga lõpparve. Arvasin, et on päriselt kõik Anne & Stiil / Delfi, 15.07.2024.

 Sportlik karjäär 
Kergejõustikuga on ta tegelnud aastatel 2011–2022 treenerite Heiko Väädi ja Sven Andresoo juhendamisel, 2023. aastast treenib teda Grit Šadeiko.Elisabeth Pihela Eesti spordi biograafiline leksikon. Vaadatud 15.07.2024. 

2021. aastast kuulub Pihela Eesti koondisse. Tallinnas 2021. aastal toimunud U20 Euroopa meistrivõistlustel sai Elisabeth Pihela kõrgushüppes tulemusega 1.86 pronksmedali.

Juunioride maailmameistrivõistlustel tuli Pihela 2021. aastal 4. kohaleIsikliku rekordi hüpanud Pihela jäi juunioride MM-il esimesena medalita sport.err.ee, 22. august 2021 ja 2022.aastal 6. kohale.

2023. aastal Jeruusalemmas toimunud U20 Euroopa meistrivõistlustel sai Pihela kõrgushüppes tulemusega 1.88 hõbemedali.

2024. aasta suveolümpiamängudel Pariisis ületas ta kõrgushüppes 1.83 ja sai 26. koha.Pariisi OM | Erm viiendal kohal, Pihela tegi olümpiadebüüdi Eesti Kergejõustikuliidu koduleht. 02.08.2024.

2025. aasta sisekergejõustiku Euroopa meistrivõistlustel Apeldoornis ületas ta 1.89 ja jäi jagama 6.-7. kohta.Elisabeth Pihela tuli EM-il kuuendaks ERR Sport, 09.03.2025.

Eesti meistrivõistlustel on Pihela võitnud aastatel 2021–2025 6 kuldmedalit (sealhulgas 3 sisemeistrivõistlustel) ja 2 hõbemedalit. 

 Tunnustus 
 2019 – U16 arvestuses aasta parim naiskergejõustiklane
 2020 – U18 arvestuses aasta parim naiskergejõustiklane
2021 – U18 arvestuses aasta parim naiskergejõustiklane
2023 – aasta naiskergejõustiklane; U20 arvestuses aasta parim naiskergejõustiklane

 Isiklikud rekordid 
Allikas: IAAF
Seisuga 18. september 2025
Väljas
 Ala  Tulemus  Aeg Koht Kõrgushüpe1.92   11. juuni 2023   Pärnu Kaugushüpe5.58   9. juuni 2019   Tallinn

Sees
 Ala  Tulemus  Aeg Koht Kõrgushüpe1.89   7. märts 2025    Apeldoorn Kaugushüpe5.45   16. veebruar 2020    Tallinn

Isiklikku
Tema isa on endine korvpallur Priit Pihela, vanaisa on ärimees ja endine tippvõrkpallur Igor Pihela ning vanaonu oli tippjalgrattur Oleg Ljadov. Tema vanaema Taisi Pihela (Karin) on tulnud mitu korda Eesti meistriks jooksu sprindidistantsidel.

Elisabeth Pihela on tegelnud EMA modelliagentuuris modellindusega ja esinenud aastatel 2017–2020 moeüritustel modellina.Meisi Volt. Võitlus ilu ja spordi vahel: Katrin Pihela 14-aastane modellist tütar tuli Eesti meistriks Anne & Stiil / Delfi, 06.07.2018.

 Viited 

 Välislingid 
 Elisabeth Pihela Rahvusvahelise Kergejõustikuliidu kodulehel
 Elisabeth Pihela Eesti Spordi Biograafiline Leksikon
 Elisabeth Pihela: eesmärk on võita tiitlivõistluste medal sport.ut.ee, 23. märts 2025  

Kategooria:Eesti kõrgushüppajad
Kategooria:Sündinud 2004